Obligatoriu: Carnetul de sanatate cu deparazitarea la zi si schema de 
vaccinare. Atentie!!! La rasele predispuse la boli ereditare sunt 
necesare precautii suplimentare (radiografiile parintilor la sold, cot, 
teste oculare, etc). Verificarea carnetelor de sanatate ale parintilor 
este de asemenea folositoare. 


Optional: Pedigree-ul si tatuajul din urechea dreapta, pedigree-le 
parintilor. 


Conformatie si sanatate 

- fiti atenti la specificatiile standardului rasei; 

- verificati dentitia si muscatura (in foarfece sau in cleste, in 
functie de rasa); 

- la masculi, ambele testicole trebuie sa fie prezente si coborate 
in scrot; 

- evitati puii care par bolnavi (sunt prea slabi sau au burta 
excesiv de umflata, au picioarele deformate, supuratii la ochi, urechi 
sau nas, au gingii pale, sunt apatici, letargici sau le lipseste par) 

- interesati-va de regimul alimentar al puiului si al mamei. 


Temperament 


Pe langa testarea psihologica, obligatorie pentru obtinerea unei 
compatibilitati cat mai bune cu temperamentul, regimul de viata, 
cerintele si necesitatile dvs., este necesara, in masura posibilului, 
urmarirea istoricului si mostenirii psiho-genetice a puilor. Cu alte 
cuvinte, verificati temperamentul parintilor si aflati cat mai multe 
despre conditiile in care au trait puii. Erorile de crestere precum 
separarea prematura de mama, hrana insuficienta sau traumele de 
orice natura suferite in prima perioada de imprimare a fricii au de 
cele mai multe ori efecte neplacute si ireversibile. 

Desi achizitionarea "de ocazie" este in aparenta o solutie mai ieftina si 
mai comoda, nu este deloc o alegere fericita. Deoarece mostenirea 
genetica este extrem de importanta, pot aparea incertitudini legate de 
sanatatatea, calitatea si originea puiului. Cele mai proaste solutii sunt 
cumpararea dintr-un pet-shop sau achizitionarea prin corespondenta 
(de la un presupus importator), acestea implicand atat costuri ridicate, 
cat si celelalte dezavantaje mentionate anterior. 

Recomandabila este cumpararea direct de la sursa, de la crescator. 
Astfel, puteti vedea atat parintii, cat si mediul in care traiesc puii. 
Conditiile de crestere improprii si greselile crescatorilor au de multe 
ori repercusiuni asupra psihicului tanarului catel, fiind una din 
cauzele aparitiei problemelor de comportament. 


Ce este pedigree-ul? 


Certificatul de origine sau pedigree-ul reprezinta arborele genealogic 
al fiecarui exemplar, atesta apartenenta acestuia la rasa, certifica 
selectia anatomica si caracteriala corecta si, in cazul pedigree-ului de 
tip A, contine date despre intreaga linie genealogica pana la cea de-a 
patra generatie cunoscuta. Costurile de achizitie in cazul unor pui cu 
pedigree sunt mult ridicate comparativ cu achizitionarea "de ocazie", 
insa diferenta se vede nu numai in potentialul si calitatile fizice ale 
exemplarelor, ci si in incidenta scazuta a bolilor, mai ales a celor 
ereditare, si a problemelor de comportament. 


Ce fel de pui alegeti? 


Din pacate, de cele mai multe ori alegerea puiului este una pur 
subiectiva, legata numai de aspectul estetic sau de un impuls de 
moment. Acest fapt poate conduce la dificultati majore de adaptare si 
la aparitia unor probleme de comportament precum hiperagresivitatea 
sau anxietatea de separare. Problemele de acest gen au de cele mai 
multe ori efecte tragice, ducand la instrainarea, abandonul si chiar 
eutanasierea unui animal nevinovat. 

In momentul alegerii unui pui ar trebui sa tineti cont in primul rand de 
nevoile personale, de stilul de viata (inclusiv cela al familiei), de 
resursele financiare si de timpul si spatiul pe care le puteti aloca 
noului prieten. De aceea, pe langa starea de sanatate a puiului este 
obligatorie testarea temperamentului acestuia . 


In cazul in care va alegeti pentru prima oara un caine, ar fi ideal sa 
cereti asistenta unei persoane experimentate (crescator, medic 
veterinar sau instructor canin). 

Decizia alegerii sau adoptarii unei fiinte, fie aceasta catel, pisica sau 
orice alta vietuitoare reprezinta o hotarare importanta, deloc 
neglijabila, atat pentru dvs., cat si pentru viitorul prietenului dvs. 
necuvantator. 


Cresterea acestuia implica pe langa afectiune, timp, resurse 
financiare, si dorinta de a invata cum sa comunicati cu "cel mai bun 
prieten" al dvs. Nu va grabiti in achizitionarea unui catelus doar 
pentru aspectul "dragut", pentru ca este cool sau pentru un simplu 
moft... el nu merita asta. Fiti siguri ca el este alesul, si va va raspunde 
cu aceea dragoste neconditionata pe care numai un suflet nobil stie sa 
o arate. In cazul in care doriti sa achizitionati un pui, trebuie sa 
acordati importanta mai multor aspecte. In primul rand, verificati-va 
agenda si ganditi-va cat timp ii puteti aloca. Daca locuiti singur in 
apartament si lipsiti de acasa mai mult de 8-9 ore pe zi, va recomand 


sa renuntati la idee. 


In cele ce urmeaza ne vom referi strict la achizitionarea contra cost a 
unui pui. (adoptarea cainilor comunitari, abandonati, sau luati din 
adaposturi precum si situatiile speciale facand obiectul unor articole 
dedicate exclusiv acestor probleme.) 

+  Intocmiti o lista cu rasele preferate si verificati compatibilitatea 
dvs. cu temperamentul, utilitatea si nevoile specifice fiecareia 
dintre accestea. 

«e Atentie!!! Verificati nu numai aspectul fizic si talia, ci si 
temperamentul, utilitatea, predispozitia rasei la boli genetice 
specifice si costurile de intretinere. 


+ In cele din urma verificati-va bugetul, avand grija sa alocati o 
suma suplimentara pentru deparazitare, vaccinare, control 
medical-veterinar, suplimente nutritive si/sau alte cheltuieli 
neprevazute. Tinand cont de toate acestea treceti la etapa 
urmatoare. 


